المقادير :
4 اكواب طحين
م ك خميره فوريه
م ك سكر اسمر
2 م ص ملح
كوب ونص ماي دافي
مقادير اضافيه :
2 لتر ماي
2 م ك سكر اسمر
1 م ك سكر ابيض
وسمسم او بوبي سيد او جبن او اي شي تحبونه للوجه
الطريقه :
نخلط كل المقادير الاولى مع بعض ونعجنها لفتره ما تقل عن 10 دقايق .. بتلاحظون ان العجينه مو بطراوه المعجنات الثانيه وهذا عادي .. نتركها تتخمر بوعاء ممسوح بالزيت ليما يتضاعف حجمها ( ساعه ونص تقريبا )
بعد التخمير نقسمها الى 8 قطع كتساويه ونكور القطع ونغطيها بفوطه ونتركها تتخمر مره ثانيه لمده نص ساعه
بعد التخمير الثاني نشكلها بشكل البيغل .. باصبعي اسوي فتحه بالنص واوسعها باطراف اصابعي
بهالاثناء اخلط نوعين الشكر مع الماي واتركه يغلي
نسقط البيغل داخل الماي المغلي ونخليه باول ويه دقيقتين وبعدين نقلبه ونخليه بثاني ويه دقيقه
نشيلهم بعدين ونحطهم بصينه الفرن وعليها ورق خبز … نمسحها بالبيض ونرش عليها السمسم او اي نوع حبوب ( اذا بتحطون جبن من غير بيض )
ندخلها ليما تتحمر ونتركها تبرد شوي قبل التقديم
وبالف عافيه